Tohtori Daniel Shayesteh, tervetuloa jälleen ohjelmaan!
Kun viimeksi tapasimme, -
kerroit tilanteesta -
poliittisen vallankumouksen yhteydessä, jossa sinäkin olit mukana.
Jouduit myös vankilaan ja vapauduit sieltä.
Lopulta pakenit Turkkiin.
Siellä aloit tutustua Raamattuun yliopisto-opintojesi takia.
Huomasit kristinuskon olevan erilaisempi kuin ymmärsitkään.
Aloit avata sydäntäsi Jeesukselle Kristukselle.
Ja yhtäkkiä näit unen, -
jossa Jeesus ilmestyi sinulle.
Kertoisitko, mitä unessa tapahtui?
Unessani oli maanjäristys.
Taloja sortui. Ihmisiä kuoli.
Tilanne oli kauhea.
Olin yksin isäni talossa.
Talossa, jossa asuimme. Mutta olin siellä yksin.
Koska se oli hyvin pelottavaa, huusin Jumalaa.
"Täällä ei ole muita. Auta minua."
Jeesus ilmestyi minulle unessa ja sanoi auttavansa minua.
Hän pyysi: "Tule ulos isäsi talosta, niin minä autan sinua."
Ryntäsin heti ulos.
Ulos päästyäni isäni talo romahti.
Siihen heräsin.
Seuraavana sunnuntaina menin kirkkoon. Järkytyin ja hämmästyin, -
kun kuulin unestani saarnattavan saarnastuolista.
Puhuja saarnasi Jeesuksen sanoista evankeliumin jakeissa, -
että viisas mies rakentaa talonsa kalliolle eikä hiekalle.
Saarnassaan puhuja sanoi saman asian -
kuin Jeesus sanoi minulle unessani.
Puhuja sanoi kuulijoille: "Tulkaa ulos isänne talosta.
Isänne talo on rakennettu hiekalle. Mikä tahansa tuhoaa sen.
Jeesus on rakentanut teille talon kalliolle. Mikään ei voi tuhota sitä.
Tulkaa ulos sieltä."
Olin järkyttynyt ja hämmästynyt. "Näenkö taas unta?"
Se löi minut ällikällä.
Tuo uni ja kirkon opetukset Jumalasta -
sekä opintoni yliopistossa -
yhdessä herättivät minussa lisää kiinnostusta -
heidän opetuksiaan ja kirjaansa kohtaan.
Sinä päivänä sain Uuden testamentin.
Aloin lukea Uutta testamenttia.
Uusi testamentti on väkevin Jumalaa käsittelevä filosofiakirja -
maailman kaikista uskontojen kirjoista.
Se on ihmeellinen kirja. Se kertoo, kuka Jumala on.
Se liittää ihmisen käden Jumalan käteen ja tuo hänet Luojan yhteyteen.
Sitä ei löydä mistään muusta uskonnosta.
Sitä elää elämäänsä täällä maan päällä rakkaansa yhteydessä.
Se oli ihmeellistä.
Me voimme ymmärtää sen kristinuskon pohjalta tässä maassa, -
jossa asumme kristittyinä, monet meistä uudestisyntyneitä kristittyjä.
Se, mitä kerroit meille, on meistä hyvin ymmärrettävää.
Voimme harjoittaa sitä elämässämme.
Mutta täällä Suomessakin on monia, jotka eivät kykene ymmärtämään sitä.
Mikä on kristittyjen ja muslimien välinen ero?
Mikä ero on kristinuskolla ja islamilla?
Kerrot tästä yhteydestä -
Jumalan, Luojan, ja ihmisen välillä.
Ero on valtava. Monet täällä lännessä sanovat, että meillä on sama Jumala.
Se ei pidä paikkaansa.
Islamin jumala on eri jumala.
Monilla ihmisillä ympäri maailmaa on omanlaisensa jumala.
He luulevat, että he seuraavat samaa jumalaa, -
mutta se ei ole sama.
Filosofisesti ajateltuna Raamatun Jumala ilmaisee itsensä.
Hän luo suhteita.
Kun Jumala ilmaisee sinulle itsensä, se tarkoittaa, että olette suhteessa.
Hän luo suhteen sinuun.
Islamin jumala pysyttelee seinän, verhon takana.
Jos jumala kätkeytyy minulta, hän ei ole suhteessa minuun.
Meillä ei ole suhdetta. Tämä on filosofinen ero.
Raamatun Jumala ilmaisee itsensä pelastaakseen ihmisen.
Islamissa Allah ei pelasta. Hän sanoo: "Yritä parhaasi, niin katsotaan."
Kysyn muslimeilta usein: "On olemassa kahdenlaista pelastusta.
Toinen tulee Jumalalta, toinen on jätetty ihmisen varaan.
Kumpaan luotat enemmän?"
He sanovat aina, että Jumalalta tuleva pelastus on luotettavampi.
Se on filosofinen ero. Myös opillinen ero on valtava.
Islamissa ja kaikissa muissa uskonnoissa -
jumalat ovat luoneet synnin ja pahuuden.
Koraanin suurassa 7:14―16 sanotaan, että Allah harhautti saatanan.
Allah innoitti ihmisluontoon synnin ja irstailun, -
suura 91:7―8.
Suura 57:22: -
Kaikki katastrofit tulevat Allahilta.
Hän suunnitteli sen ikuisuudessa ja toteutti sen luomakunnassa.
Mutta Raamatun Jumala loi vain hyvää, -
sillä Hän on luonteeltaan hyvä.
Hyvä Jumala voi luoda vain hyvää, ei pahaa.
Jos jumala loi pahoja asioita, millainen roolimalli hän on?
Esimerkiksi muslimi voi kysyä Allahilta: -
"Jos synti on paha asia, miksi sitten loit sen?
Miksi pyydät minua pysymään siitä erossa?"
Se on opillinen ero. Raamatun Jumala on pyhä. Hän ei voi luoda syntiä.
Pyhyydessä ei ole mitään syntiä.
Pyhyys luo vain pyhyyttä, pyhiä asioita.
Ja sosiaalisia suhteita ajatellen -
Jumalan johtajuus Raamatussa on hämmästyttävää.
Häntä kutsutaan hengelliseksi Isäksi.
On lähellä Häntä. Yhtä Hänen kanssaan.
Hänen johtajuutensa on vaatimatonta. Hänelle voi puhua vapaasti.
Hän on Isä. Koraanissa Allah on isäntä ja ihminen orja.
Isännän ja orjan välillä ei ole läheistä suhdetta.
Orja ei esittele ideoitaan isännälle.
Isännänhän odotetaan tietävän aina kaiken.
Kristinusko, Raamattu on erilainen.
Jumala antaa ihmiselle vapauden ja kunnioittaa valinnanvapautta.
Jumalan on paras, mutta silti ihmisellä on vapaus valita tai torjua Hänet.
Tämä on ero.
Valtava ero sosiaalisissa suhteissa. Se on ihmeellistä.
Sosiaalisessa suhteessa kaikki perustuu rakkauteen.
Elämässäsi tapahtui siis syvällinen vallankumous. - Se oli ihmeellinen.
Entä sitten perheesi?
Olit naimisissa yhden vaimon kanssa.
Yksi vaimo.
Teillä oli kolme tytärtä.
Tapahtui kaikki se. Olit paennut ja asuit Turkissa.
Perheesi asui Iranissa.
Aivan. Vaimoni ja kolme tytärtäni olivat Iranissa.
Tuliko sinulle mahdollisuutta -
kutsua heitä luoksesi?
He tulivat myöhemmin.
Antaessani sydämeni Jeesukselle vaimoni ja lapseni olivat Iranissa.
En voinut kertoa vaimolleni. Jos olisin kertonut, hän ei olisi tullut.
Halusin hänen tulevan ja näkevän muutokset elämässäni.
Näkevän, onko elämäni muuttunut.
Muutokset elämässä ovat ihmeellisiä.
Ne vaikuttavat puolisoon.
On suuri juttu, jos aviomies muuttuu ensin.
Jos mies on kovan linjan muslimi, hän ei oikeastaan arvosta vaimoaan -
islamin perimätiedon ja Koraanin tekstien mukaan.
Tiesin, että kun vaimo tulee ja näkee, millainen olen nyt, -
se vaikuttaa häneen voimakkaasti.
Niin kävikin. Hän näki heti ensimmäisinä päivinä, että olin iloinen.
Hymyilin.
Etkö aiemmin ollut hymyillyt? - En.
Ikävä kyllä se menee niin.
Radikaalit, kovan linjan muslimit eivät hymyile.
En osaa kuvitella Osama Bin Ladenin juurikaan hymyilleen.
He ajattelevat alati vihaa: toisten tappamista ja vihaamista.
Millaisen hymyn se tuo kasvoille?
Mutta nyt sisimmästäni pulppusi ilo.
Välillä ollessani ajatuksissani lauloin ilosta.
Musiikki ja laulaminenhan ovat kiellettyjä islamissa.
Aluksi vaimo luuli minun tulleen hulluksi.
"Miten voi olla, että mies laulaa?"
Toisella viikolla hän kysyi: "Mitä sinulle on tapahtunut?
Miksi teet näin?"
Sain tilaisuuden kertoa. Hän oli kauhuissaan.
Häntä hirvitti, että olin asettanut vaaraan oman elämäni, -
hänen elämänsä ja lastemme elämän.
Islam määrää lapset otettavaksi pois sellaisilta, jotka vaihtavat uskontoa.
Monia seurauksia. Perhe sulkee pois yhteydestään.
Perhe alkaa uhkailla. Voi joutua tapettavaksi. Vaimo oli kauhuissaan.
Hän sai minutkin panikoimaan. Pelkäsin hänen vievän lapset Iraniin.
Nythän hän oli auktoriteettiasemassa.
Islamissa uskonnosta luopuva menettää asemansa.
Nyt vaimo määräsi kotona.
Pelkäsin hänen palaavan Iraniin lapset mukanaan. Kiitos Jumalalle, -
Hänellä oli suunnitelma hänenkin varalleen.
Vaimo jäi luokseni. Hän huomasi päivä päivältä minun muuttuneen.
Hän ihmetteli, kuka voi muuttaa tämän väkivaltaisen ja vihamielisen miehen.
Sitten hän esitti itselleen kysymyksen, -
Jeesusko hänet muutti.
Evankeliumin sanatko hänet muuttivat?
Kerran kun en ollut kotona, -
hän luki salaa evankeliumin kirjaani.
Hän oli ylpeä nainen. Islam opettaa sellaista ylpeyttä, -
ettei omia heikkouksia pidä näyttää ei-muslimeille.
Ei pidä paljastaa lukevansa heidän evankeliumiaan, -
sillä silloin antaa heille vallan. Niin ei pidä tehdä.
Eräänä iltana hän jäi kiinni.
Sen jälkeen sain hieman vapautta -
rohkaista häntä tutustumaan kristinuskoon.
Pystyin puhumaan Kristuksesta.
Pyysin häntä menemään kristittyjen naisteniltaan kirkkoon.
Hän ei suostunut. Ei halunnut mukaan sellaiseen.
"Olet laittanut oman henkesi vaaraan. Nyt painostat minuakin samaan."
Mutta rohkaisin seurakunnan naisia. He kutsuivat kutsumistaan.
Lopulta hän päätti mennä heidän kokoontumiseensa kerran -
saadakseen siitä verukkeen.
Hän sanoi antavansa sen verukkeeksi, jos he vielä kutsuvat hänet uudelleen.
Hän ei tiennyt, että Jeesus on nokkela.
Vaimo meni sinne. Hän tapasi naisia, -
jotka puhuivat vapaasti.
Kuin prinsessat konsanaan.
Yksi sanoi: "Herra puhui minulle tänä aamuna."
Toinen: "Herra puhui minulle eilen."
Vaimo ihmetteli, keitä nämä naiset ovat, -
että maailmankaikkeuden Jumala puhuu heille.
Islamissa Allah ei puhu naisille eikä edes miehille.
Ehkä Allah puhuu joillekin erityisille, mutta silloinkaan hän ei näyttäydy.
Vaimo näki vapauden heidän kehonkielessään ja kasvoillaan.
Hän tuli kotiin. Kysyin, millainen kokous oli.
Ihan hyvä, hän vastasi.
Aiotko mennä uudelleen? - Taidan mennä.
Se oli hieno juttu.
Kahden ja puolen kuukauden kuluttua hänkin näki unen.
Uni oli kerrassaan ihmeellinen.
Hän käveli Jeesuksen kanssa. Mukana oli muitakin naisia.
Maisema oli hyvin kaunis.
Yhtäkkiä he tulivat laakson reunalle.
Jeesus ja muut naiset kävelivät laakson yli vaivatta, -
mutta hän pelkäsi putoavansa.
Jeesus kutsuu häntä. "Älä pelkää. Ota vain ensimmäinen askel."
Hän otti askeleen. Laakson pohja nousi.
Maa tuli tasaiseksi. Hän käveli Jeesuksen luo.
Kuullessani sen hämmästyin. Nousin heti hakemaan Raamattuni.
Sieltä avautui Jes. 40:4.
Siinä sanotaan, että kaikki laaksot ja kukkulat tasoitetaan.
Miksi? Koska väkevä Jumala kulkee edelläsi.
Pitää vain luottaa Jumalaan. Ottaa askeleita Herran puoleen.
Vaimo alkoi itkeä ihmetyksestä.
Minäkin aloin itkeä.
Kysyin: "Miksi itket?" "Miksi itse itket?" hän kysyi.
Sanoin: "Koska rakastan Jumalaa. Tiedän Hänen olevan tosi Jumala.
Hänellä on suunnitelma varallesi. Hän haluaa, että tarkkaat Häntä."
Hän vastasi: "Minäkin luulen niin. Minun pitää kuunnella Häntä."
Se oli hieno aamu.
Silloin ensikertaa yhteisen elämämme aikana sanoin häntä "kullaksi".
Herra todella teki työtään hänen elämässään.
Pian kävimme kasteella.
Jumala teki ihmeellisiä asioita elämässämme.
Hän muutti meidät. Hän on käyttänyt meitä voimallisesti.
Opetuksemme ja todistuksemme ovat Herran valkeus maailman kansoille -
ja muslimimaailmalle. Monet muslimit ihmettelevät, -
miten Jumala muutti radikaalin muslimijohtajan.
Entä sitten lapset? - Siinä tapahtui ihmeitä.
Turkissa sain uhkauksia. En uskaltanut kertoa niistä vaimolle.
Kaksi kovan linjan muslimia uhkasi minua, että meiltä viedään lapset.
Valitettavasti islamissa on sellainen sydäntä raastava laki.
Uskontoa vaihtava ei ole ansainnut -
omien lastensa huoltajuutta.
Koraanin suura 9:23 sanoo lapsille: -
"Älä tottele isääsi, jos hän ei ole harras muslimi."
Saati sitten ei-muslimi.
Mutta Jumala toimi väkevästi. Huusin Hänen puoleensa: -
"En kerro vaimolle. Hän joutuisi paniikkiin.
Mutta pyydän, auta, ettei meiltä viedä lapsia.
Hän ilmestyi väkevällä tavalla lastemme kautta.
Lasten kautta tapahtui ihmeitä.
Keskimmäinen tyttäremme johdatti 4,5-vuotiaana erään lentäjän uskoon.
Vietimme aikaa erään ryhmän kanssa.
Meitä oli koolla muutamia iranilaisia.
Aterioimme yhdessä.
Yhtäkkiä tytär nousi seisomaan ja katsoi erästä miestä kasvoihin.
Hän kysyi mieheltä: "Tuntuuko sydämessäsi tyhjyyttä?"
Pieni lapsi.
Jumala halusi näyttää voimallisen asian sillä hetkellä.
Mies oli hämmästynyt. Minäkin ihmettelin.
Mies käski kaikkien kuunnella.
"Kuunnelkaa, mitä tuo pieni tyttö sanoo minulle."
Hän kysyi tytöltä uudelleen: "Mitä sanoit?"
Tyttö sanoi: "Kysyin sinulta, -
tunnetko sydämessäsi tyhjyyttä?"
Mies puhkesi itkemään. "Tunnen."
Tyttö sanoi: "Anna sydämesi Jeesukselle. Hän parantaa sydämesi."
Jumala opetti minulle silloin: -
"En ole vain sinun Jumalasi, olen myös lastesi Jumala."
Lasten suulla vaiennan vihollisesi, sanoo Psalmi.
"Olen lasten Jumala. Lasten suun kautta pelastan ihmisiä."
Se oli yksi perheemme kokema ihme.
Minä todella kiitän Hänen nimeään, -
että Hän vei minua nöyrälle paikalle Hänen läsnäolossaan.
Juuri Kristuksen nöyryys tekee Hänen johtajuudestaan suloisen.
Se on Hänen huolenpitonsa maku.
"Anna minun tulla sinun ja lapsiesi huolenpitäjäksi."
Sanoin iloisena: "Hyvä on, Herra. Se on hienoa.
Olemme kädessäsi. Haluamme elää Sinulle."
Sen jälkeen monta kertaa -
muslimit ja iranilaiset terroristit juonivat, miten saisivat minut hengiltä.
Jumala on tuonut minut tähän asti.
Olen aina uskonut, ettei aikani ole vielä.
Vaikka maailman kaikki armeijat kokoontuisivat minua vastaan, -
ne eivät pystyisi tappamaan minua, sillä Hänellä on suunnitelma varalleni.
Tulee päivä, jolloin menen Hänen luokseen, mutta se ei ole vielä.
Kehotan aina ajattelemaan aikaansa.
Myöhemmin muutit asumaan Australiaan.
Aloitit siellä palvelutyön.
Emme voineet elää kotimaassamme. Iran on isänmaani.
Ollut lähes 3 000 vuotta.
Radikaalit muslimit ottivat vallan ja sanoivat: "Maa ei kuulu teille."
Olen kiitollinen Australiasta.
Vetoan aina muslimeihin, jotka pakenevat maastaan -
ja tulevat länteen, että heidän tulee arvostaa länsimaita kovasti.
En ikinä unohda, miten ystävällisesti Australia suhtautuu perheeseeni.
Kehotan kaikkia muslimeja ja muita, jotka ovat tulleet länteen, -
arvostamaan ja rakastamaan uutta kotimaataan kuin omaansa -
ja myös opettamaan maalleen, että tämä maa tarjosi heille turvapaikan.
Niin tapahtui Australiassa. En ikinä unohda sitä. Menin sinne.
Suurenmoinen maa. Opin kielen. Suoritin teologian opintoni loppuun.
Sen jälkeen sain työpaikan yliopistosta.
Toimin siellä professorina kahdeksan vuotta. Opetin filosofiaa, -
uskontoa ja kulttuuria. Ne ovat tärkeitä aiheita yliopistoissa juuri nyt.
Perustin sinne myös iranilaisen seurakunnan.
Johdin 70 muslimia Kristuksen luo alle kahdessa vuodessa -
eräiden veljien ja sisarten avulla.
Opetuksissani oli suuri vaikutus.
Autoin muslimeja ajattelemaan.
Yhdistelemään asioita ja ajattelemaan.
Vertailevilla kursseillani kaikki antoivat sydämensä Jeesukselle.
Päätin laajentaa aluettani.
Perustin Australiaan evankelioivan uskoa puolustavan järjestön, -
Exodus from Darkness.
Muutitte Yhdysvaltoihin. - Niin.
Ajattelin, että USA on iso maa ja siellä on hyvät työmahdollisuudet.
Halusin laajentaa televisioon.
Sanoin, että jos Jumala on antanut minulle tämän lahjan ja tietämyksen, -
minun pitää kertoa sitä perheelleni.
Minulla on Iranissa 90-100 perheenjäsentä.
Haluan kertoa sen kaikille iranilaisille ja muslimeille.
Rukoilin Jumalaa valmistamaan minulle tien, -
jotta saan luotua yhteyksiä mediaan ja televisioon.
Hän valmisti. Niinpä menin sinne.
Sain puhua televisiossa kolme vuotta.
Aloitin työni siellä. Puhuttuani -
tuhansia muslimeja tuli Herran luo.
Sain puheluita Iranista.
"Islam ei kiinnosta enää ketään kaupungissani."
He ymmärsivät. Vertailin. Laitoin kaikki pöydälle heidän eteensä.
Sanoin: "Jumala kunnioittaa teitä.
Teillä on valinnanvapaus, potentiaali ja kyky erottaa, mikä on hyvää.
Valitkaa se, mikä on hyvää."
Sitten lähetystyöntekijät ja kristityt työntekijät eri maissa -
halusivat opetukseni eri kielillä.
Suunnittelimme 22 opetuksen taltioinnit -
englanniksi ja farsiksi. Ne käännettäisiin 10 kielelle, -
jotta ne olisivat muslimien saatavilla maailmanlaajuisesti.
He todella tarvitsevat Kristusta.
Kristus on suurenmoinen. Kun he löytävät Hänet, he täyttyvät ilolla.
Sillä lailla voimme voittaa kovuuden -
islamilaisissa maissa ja myös omassa yhteiskunnassamme.
Tarinasi on hyvin koskettava.
Koen, että sinulla on erityislaatuinen tehtävä täällä Suomessakin.
Siksi rukoilemmekin puolestasi, ettei tämä vierailusi jää viimeiseksi.
Kutsumme sinut uudelleen. Toivottavasti kaikki sujuu täällä hyvin.
Jumala sinua siunatkoon, -
että ovet avautuvat työllesi kaikkialla.
Aamen, aamen.
Kiitos, että saimme sinut vieraaksemme.
Jumalan siunausta!
Suomentaja: Marianne Tenetz